Il-Partit Nazzjonalista qal fi stqarrija li l-fatt li tliet kumpaniji biss urew interess li joperaw it-trasport pubbliku juri li s-sejħa tal-Gvern ma ġġeneratx l-interess li kien qiegħed jgħid il-Ministru tat-Trasport. Il-kelliem tal-Oppożizzjoni Toni Bezzina qal li dan juri li l-gvern irnexxielu igerrex l-investiment barrani u semma li kien hemm kumpaniji barranin li irtiraw l-interess tagħhom minħabba dak li sejħu l-ħabi u l-indħil. Il-kelliem qal li huwa inaċċettabbli li t-taxpayers spiċċaw iġorru t-telf ta’ €7 miljun fl-ewwel tliet xhur li l-Gvern beda jmexxi t-trasport u fl-istess żmien, qal il-kelliem, it-trasport pubbliku naqqas is-servizzi li kienet toffri l-Arriva.